b"\n_START_ARTICLE_\n\xc5\xa0portno me\xc4\x8devanje\n_START_PARAGRAPH_\n\xc5\xa0p\xc3\xb3rtno me\xc4\x8dev\xc3\xa1nje se je razvilo iz voja\xc5\xa1kega me\xc4\x8devanja. Evropa je bila glede tehnik me\xc4\x8devanja zelo pestra, od francoskega Canne de combat (dejansko gre za ve\xc5\xa1\xc4\x8dino borbe s palico, ki se je uveljavila ob prepovedi no\xc5\xa1enja oro\xc5\xbeja), \xc5\xa1panske La Destreza (\xc5\xa1panska vbodna \xc5\xa1ola) ... Za Evropo je tudi zna\xc4\x8dilnih veliko pisnih virov (u\xc4\x8dbenikov), kar za druge kraje po svetu ne velja. V Evropi se je me\xc4\x8devanje kot \xc5\xa1port uveljavilo po drugi svetovni vojni v razli\xc4\x8dnih oblikah.\n_START_SECTION_\nSabljanje\n_START_PARAGRAPH_\nNajbolj poznano je olimpijsko sabljanje, ki je popolnoma linijsko in elektronsko zaznava zadetek. Zmagovalec je, kdor prvi zadane, nato se igra prekine. Najpogostej\xc5\xa1e oro\xc5\xbeje je rapir (ki je pravzaprav me\xc4\x8d, zato je ime sabljanje zgre\xc5\xa1eno). Poleg tega se uporablja tudi par drugih oro\xc5\xbeij, tehnike pa se razlikujejo predvsem v zapestju, sicer pa ostajajo linijske. Zaradi rabe 'pravega' oro\xc5\xbeja, je potrebna velika za\xc5\xa1\xc4\x8dita pred vbodi. Ring je ravna pista.\n_START_SECTION_\nCanne de combat\n_START_PARAGRAPH_\nV Evropi se je v \xc5\xa1port razvila tudi ve\xc5\xa1\xc4\x8dina Canne de combat. Gre za \xc5\xa1portno me\xc4\x8devanje, ki poudarja kro\xc5\xbeno tehniko. Poudarek je tako na udarcih (rezanje) in ne vbodu. Prav tako je gibanje kro\xc5\xbeno, okoli nasprotnika se kro\xc5\xbei - s tega vidika spominja na boks oz. kickboks. Oro\xc5\xbeje je lesena palica. Zaradi njene trdnosti (za razliko od upogljivega rapirja, ki pa zaradi elasti\xc4\x8dnosti ni primeren za kro\xc5\xbeno tehniko) ni primerna za vbode, saj so (za rabo v \xc5\xa1portu) prenevarni. Zadetke preverjajo sodniki, ki nadzorujejo tudi pravilno tehniko. Ob zadetku se igra ne ustavi. Prav tako je potrebna precej\xc5\xa1nja za\xc5\xa1\xc4\x8dita za varovanje pred udarci. Ring je kro\xc5\xbeno bori\xc5\xa1\xc4\x8de. Nevarnej\xc5\xa1e tehnike so se s \xc4\x8dasom umaknile iz \xc5\xa1portnega repertoarja v samoobrambo. Ve\xc5\xa1\xc4\x8dina spada v sklob francoskih borilnih ve\xc5\xa1\xc4\x8din Savate.\n_START_SECTION_\nOstale tehnike\n_START_PARAGRAPH_\nPoleg evropskih poznamo tudi druge sisteme \xc5\xa1portnega me\xc4\x8devanja. Med bolj poznanimi sta kendo, ki prihaja iz orienta ter kali], ki izvira iz Filipinov. Obe ve\xc5\xa1\xc4\x8dini uporabljata leseno oro\xc5\xbeje: kendo leseno razli\xc4\x8dico katane (katana) kali pa kraj\xc5\xa1o leseno palico, ki spominja na filipinske dolge no\xc5\xbee (tudi ma\xc4\x8dete ipd). Medtem ko je kendo predvsem \xc5\xa1port, pa ima kali ve\xc4\x8dji pomen v samoobrambi kot pa v svetu \xc5\xa1porta."